Þann 25. maí síðastliðinn varði Páll Matthíasson geðlæknir doktorsritgerð sína við Geðfræðastofnun Lundúnaháskóla ( Institute of Psychiatry , University of London ) . Handleiðarar voru Prófessor Robert W. Kerwin , Institute of Psychiatry og Dr. Michael J. Travis , University of Pittsburg . Andmælendur voru Prófessor Thomas R. Barnes frá Imperial College , University of London og Prófessor Sean Spence frá University of Sheffield . Titill ritgerðarinnar var : Dealing with treatment resistance to clozapine : Characteristics of treatment response in schizophrenia . Hér á eftir fer ágrip ritgerðarinnar á ensku : Páll fæddist í Reykjavík árið 1966 og eru foreldrar hans Matthías Guðjónsson verslunarmaður og Guðrún Guðjónsdóttir kennari . Hann útskrifaðist úr Menntaskólanum í Reykjavík 1986 og lauk embættisprófi frá læknadeild Háskóla Íslands 1994 . Hann lauk sérfræðiprófi í geðlækningum frá Maudsleyspítalanum í Lundúnum og starfar nú sem yfirlæknir á The Huntercombe Hospital-Roehampton þar í borg , jafnframt því að stunda áfram rannsóknir við Geðfræðastofnun Lundúnaháskóla . Páll er kvæntur Ólöfu Björnsdóttur myndlistarmanni og eiga þau tvö börn , Valdemar og Júlíu .